Ο **Δαυίδ Σόμερσετ, 11ος δούκας του Μπωφόρ** (23 Φεβρουαρίου 1928 - 16 Αυγούστου 2017) Άγγλος ευγενής, γαιοκτήμονας και 11ος Δούκας του Μπωφόρ ήταν δεύτερος γιος του Χένρι Ρόμπερτ Σόμερς ΦίτςΡοι ντε Βερ Σόμερσετ (1898 - 1965) μέσω του γάμου του (1922) με τη Βιολέτα Μάλκολμ κόρη του δημάρχου Μάλκολμ. Ο πατέρας του ήταν εγγονός του Λόρδου Χένρι Σόμερσετ του δεύτερου γιου του Χένρι Σόμερσετ, 8ου δούκα του Μπωφόρ. Η οικογένεια του καταγόταν σε απ'ευθείας αρσενική γραμμή από τον κορυφαίο βασιλιά Εδουάρδο Γ΄ της Αγγλίας, ο πρώτος Σόμερσετ ήταν νόθος γιος του Χένρι Μπωφόρ, 3ου δούκα του Σόμερσετ, ο παππούς του Χένρι ήταν νόθος γιος του Ιωάννη της Γάνδης τρίτου γιου του Εδουάρδου Γ΄. Διαδέχθηκε στην κομητεία του Μπωφόρ τον πρώτο του ξάδελφο Χένρι Σόμερσετ, 10ο δούκα του Μπωφόρ σαν κοντινότερος αρσενικός απόγονος των Πλανταγενετών. Ο Δαυίδ Σόμερσετ όπως ο προκάτοχος του ήταν σημαντική φυσιογνωμία στο κυνήγι και καταδίωξε σκληρά τους σαμποτέρ του κυνηγιού. Διατήρησε τους τίτλους του κληρονομικού φύλακα του κάστρου του Ράγκλαν και του προέδρου της *Βρετανικής Ιππικής Ακαδημίας*.

Πρώτα χρόνια
------------

Ο Σόμερσετ, ο μεγαλύτερος αδελφός του Ιωάννης και η μικρότερη αδελφή του Ελισάβετ ήταν πέμπτα ξαδέλφια της Ελισάβετ Β΄ του Ηνωμένου Βασιλείου μέσω του κοινού τους προγόνου Γκάρρετ Ουέσλι, 1ου κόμη του Μόρνινγκτον ενός Άγγλο - Ιρλανδού ευγενούς. Ο πατέρας του Δαυίδ ήταν διάδοχος του δουκάτου των Μπωφόρ και των τεράστιων εκτάσεων του, όταν έφτασε 12 ετών έγινε σαφές ότι ο δέκατος δούκας δεν θα αποκτούσε γιο εκτός από την απίθανη περίπτωση να πεθάνει η σύζυγος του Μαρία Σόμερσετ, δούκισσα του Μπωφόρ και να αποκτήσει γιο σε επόμενο γάμο. Ο πατέρας του Δαυίδ και ο μεγαλύτερος αδελφός του ήταν οι διάδοχοι του δουκάτου ως αρσενικοί απόγονοι του Εδουάρδου Γ΄. Οι τύχες του μικρού Δαυίδ άλλαξαν τον Απρίλιο του 1945 όταν ο μεγαλύτερος αδελφός του Ιωάννης σκοτώθηκε στη Συμμαχική επίθεση στη Γερμανία, ο ίδιος έγινε ο δεύτερος διάδοχος του δουκάτου μετά τον πατέρα του.
Ο Δαυίδ Σόμερσετ διορίστηκε δεύτερος Υπολοχαγός των φρουρών του Κόλντστριμ (6 Σεπτεμβρίου 1946), στις 1 Ιανουαρίου 1949 πήρε προαγωγή σε Υπολοχαγό.

Δούκας του Μπωφόρ
-----------------

Μετά πολλά χρόνια υπηρεσίας στον Βρετανικό στρατό εγκαταστάθηκε στην κατοικία του στο Γκλόστερσαιρ και ασχολήθηκε με την αγαπημένη του συνήθεια το κυνήγι. Με τον θάνατο του πατέρα του (1965) έγινε αναμφισβήτητα ο διάδοχος του δουκάτου του Μπωφόρ που το κληρονόμησε με τον θάνατο του δέκατου δούκα (1984).
Ο Δαυίδ σαν δούκας του Μπωφόρ ήταν μεγάλος γαιοκτήμονας και ασχολήθηκε ιδιαίτερα με το κυνήγι της αλεπούς, συγκρούστηκε σκληρά με τους σαμποτέρ του κυνηγιού. Διατήρησε τα αξιώματα του *κληρονομικού φύλακα του κάστρου του Ράγκλαν* και του προέδρου της *Βρετανικής Ιππικής Ακαδημίας* (1988 - 1990), έγινε πρόεδρος της σχολής τεχνών του Μάρλμπορο. Εμφανίστηκε σε κατάλογο των *"Sunday Times"* σαν 581ος πλουσιότερος άνθρωπος στον κόσμο με περιουσία που εκτιμήθηκε στις 135 εκατομμύρια στερλίνες, το 1988 εμφανίστηκε στη Διεθνή Λίστα Μόδας.

Διατήρησε τη θέση του στη Βουλή των Λόρδων με το Συντηρητικό Κόμμα (1984 - 1999) αλλά την έχασε λόγω των νέων εργατικών μεταρρυθμίσεων της Βουλής (1999). Ο δούκας δέχτηκε σκληρή κριτική από τον Τζων Ρίτσαρντ βουλευτή του Σουόνσι ο οποίος βρήκε σε έγγραφο ότι ο δούκας ζήτησε 281.431 στερλίνες για την κατασκευή γέφυρας ύψους 70 ποδιών πάνω από τον ποταμό Τάου κοντά στη Σουόνσι. Οι δούκες του Μπωφόρ κατείχαν την όχθη του ποταμού 400 χρόνια, όταν το τοπικό συμβούλιο αποφάσισε να κτίσει μια γέφυρα για να συνδέσει ένα εμπορικό κέντρο με το Λίμπερτι Στέιντιουμ έδρα της Σουόνσι Σίτι έπρεπε να πληρώσει τον δούκα σαν κάτοχο. Ο Τζων Ρίτσαρντ σημειώνει *"είμαστε πολύ εξοργισμένοι που θα πληρώσουμε με δημόσιο χρήμα έναν από τους πλουσιότερους Άγγλους γαιοκτήμονες. Ο λαός της Σουόνσι πληρώνει πολλούς αιώνες την οικογένεια του Μπωφόρ με ενοίκια συνεπώς δεν τους χρωστάει τίποτα"*. Ένας ομιλητής εκπρόσωπος του *Οίκου του Μπάντμιντον* απάντησε *"δεν θα ασχοληθούμε με μια ιδιωτική συναλλαγή"*. 
Ο Μπωφόρ πέθανε στις 16 Αυγούστου 2015 στην οικία του στο Μπάντμιντον του Γκλόστερσαιρ σε ηλικία 89 ετών.

Οικογένεια
----------

Παντρεύτηκε σε πρώτο γάμο (5 Ιουλίου 1950) τη Λαίδη Καρολίνα Τζέιν Θιν (28 Αυγούστου 1928 - 22 Απριλίου 1995) στην εκκλησία του Σαιν Πέτερ στην πλατεία του Ίτον παρουσία ολόκληρης της βασιλικής οικογένειας, από τον πρώτο του γάμο απέκτησε :

* Χένρι Σόμερσετ, 12ος δούκας του Μπωφόρ (1952)
* Λαίδη Άννα Σόμερσετ (1955)
* Λόρδος Εδουάρδος Σόμερσετ (1958), παντρεύτηκε (1982) την Καρολίνα Ντάβιντσον την οποία χώρισε όταν φυλακίστηκε, μαζί της απέκτησε :
	+ Φραγκίσκη Σόμερσετ
	+ Ρόζα Σόμερσετ
* Λόρδος Τζων Ρόμπερτ Σόμερσετ (1964), παντρεύτηκε τη Λαίδη Κοζίμα Βέιν Τέμπεστ Στιούαρτ, κόρη του 9ου μαρκησίου του Λοντοντέρι με την οποία απέκτησε:
	+ Λίλυ Σόμερσετ
	+ Ρόμι Σόμερσετ

Παντρεύτηκε σε δεύτερο γάμο (2 Ιουνίου 2000) τη Μιράντα Ελισάβετ Μόρλεϊ (γεννήθηκε το 1947) κόρη του Συνταγματάρχη Μιχαήλ Φρειδερίκου Μόρλεϊ.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p229.htm#i2288. Ανακτήθηκε στις 9  Οκτωβρίου 2017.
2. 1 2  tl2UjruT.
3. ↑  (Αγγλικά) *Hansard 1803–2005*. mr-david-somerset. Ανακτήθηκε στις 22  Απριλίου 2022.
4. ↑  Ανακτήθηκε στις 24  Ιουνίου 2019.
5. ↑  *Sunday Times Rich List 2008*.
6. 1 2  p229.htm#i2288. Ανακτήθηκε στις 7  Αυγούστου 2020.
7. 1 2 3 4 5 6  Darryl Roger Lundy: (Αγγλικά) *The Peerage*.
8. ↑  P. W. Hammond, ed. The Complete Peerage, Volume XIV (Stroud: Sutton Publishing, 1998), page 77
9. ↑
10. ↑  P. W. Hammond, ed. The Complete Peerage, Volume XIV (Stroud: Sutton Publishing, 1998), page 77
11. ↑
12. ↑  P. W. Hammond, ed. The Complete Peerage, Volume XIV (Stroud: Sutton Publishing, 1998), page 77
13. ↑
14. ↑
15. ↑
16. ↑
17. ↑
18. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Ιουνίου 2012. Ανακτήθηκε στις 21 Αυγούστου 2018.
19. ↑
20. ↑
21. ↑
22. ↑
23. ↑  P. W. Hammond, ed. The Complete Peerage, Volume XIV (Stroud: Sutton Publishing, 1998), page 77
24. ↑  P. W. Hammond, ed. The Complete Peerage, Volume XIV (Stroud: Sutton Publishing, 1998), page 77
25. ↑
26. ↑  P. W. Hammond, ed. The Complete Peerage, Volume XIV (Stroud: Sutton Publishing, 1998), page 77

Πηγές
-----

* P. W. Hammond, ed. The Complete Peerage, Volume XIV (Stroud: Sutton Publishing, 1998)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δαυίδ Σόμερσετ, 11ος δούκας του Μπωφόρ** |

* Οι δούκες του Μπωφόρ
* Ο θάνατος του Δαυίδ Σόμερσετ, 11ου δούκα του Μπωφόρ
* Ο γάμος του Δαυίδ Σόμερσετ
* Ο δούκας Έντουαρντ Σόμερσετ φυλακίστηκε για ξυλοδαρμό της συζύγου του Καρολίνας

|  |
| --- |
| Δαυίδ Σόμερσετ, 11ος δούκας του Μπωφόρ **Οίκος των Μπωφόρ****Γέννηση:** 23 Φεβρουαρίου 1928 **Θάνατος:** 16 Αυγούστου 2017 |
| Βασιλικοί τίτλοι |
| ΠροκάτοχοςΧένρι Σόμερσετ | **Δούκας του Μπωφόρ**1984 - 2017 | ΔιάδοχοςΧένρι Σόμερσετ |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 210854033
* GND: 101702572X

 |

 |